Asiakirja Bulgarian tasavallan ja Romanian liittymisehdoista ja niiden sopimusten mukautuksista, joihin Euroopan unioni perustuu - Liite VI:Luettelo, jota tarkoitetaan liittymisasiakirjan 23 artiklassa: siirtymätoimenpiteet, Bulgaria - 10.Ympäristö - A.Ilman laatu



Virallinen lehti nro L 157 , 21/06/2005 s. 0292 - 0293



A. ILMAN LAATU 1. 31994 L 0063: Euroopan parlamentin ja neuvoston direktiivi 94/63/EY, annettu 20 päivänä joulukuuta 1994, bensiinin varastoinnista ja sen jakelusta varastoalueilta huoltoasemille aiheutuvien haihtuvien orgaanisten yhdisteiden (VOC) päästöjen torjunnasta (EYVL L 365, 31.12.1994, s. 24), sellaisena kuin se on muutettuna seuraavalla: - 32003 R 1882: Euroopan parlamentin ja neuvoston asetus (EY) N:o 1882/2003, annettu 29.9.2003 (EUVL L 284, 31.10.2003, s. 1) a) Poiketen siitä, mitä direktiivin 94/63/EY 3 artiklassa ja liitteessä I säädetään, varastoalueiden olemassa olevia varastosäiliöitä koskevia vaatimuksia ei sovelleta Bulgariassa: - ennen 31 päivää joulukuuta 2007 kuuden varastoalueen varastosäiliöihin, joiden vuotuinen läpijuoksu on suurempi kuin 25000 tonnia mutta enintään 50000 tonnia; - ennen 31 päivää joulukuuta 2009 19 varastoalueen varastosäiliöihin, joiden vuotuinen läpijuoksu on enintään 25000 tonnia; b) Poiketen siitä, mitä direktiivin 94/63/EY 4 artiklassa ja liitteessä II säädetään, olemassa olevien kuljetettavien säiliöiden täyttämistä ja tyhjentämistä varastoalueilla koskevia vaatimuksia ei sovelleta Bulgariassa: - ennen 31 päivää joulukuuta 2007 12 varastoalueeseen, joiden vuotuinen läpijuoksu on suurempi kuin 25000 tonnia mutta enintään 150000 tonnia; - ennen 31 päivää joulukuuta 2009 29 varastoalueeseen, joiden vuotuinen läpijuoksu on enintään 25000 tonnia; c) Poiketen siitä, mitä direktiivin 94/63/EY 5 artiklassa säädetään, varastoalueiden olemassa olevia kuljetettavia säiliöitä koskevia vaatimuksia ei sovelleta Bulgariassa: - ennen 31 päivää joulukuuta 2007 50 säiliöautoon; - ennen 31 päivää joulukuuta 2009 lisäksi 466 säiliöautoon; d) Poiketen siitä, mitä direktiivin 94/63/EY 6 artiklassa ja liitteessä III säädetään, huoltoasemien olemassa olevien varastosäiliöiden täyttämistä koskevia vaatimuksia ei sovelleta Bulgariassa: - ennen 31 päivää joulukuuta 2007 355 huoltoasemaan, joiden vuotuinen läpijuoksu on suurempi kuin 500 m3 mutta enintään 1000 m3; - ennen 31 päivää joulukuuta 2009 653 huoltoasemaan, joiden vuotuinen läpijuoksu on enintään 500 m3. 2. 31999 L 0032: Neuvoston direktiivi 1999/32/EY, annettu 26 päivänä huhtikuuta 1999, tiettyjen nestemäisten polttoaineiden rikkipitoisuuden vähentämisestä ja direktiivin 93/12/ETY muuttamisesta (EYVL L 121, 11.5.1999, s. 13), sellaisena kuin se on muutettuna seuraavalla: - 32003 R 1882: Euroopan parlamentin ja neuvoston asetus (EY) N:o 1882/2003, annettu 29.9.2003 (EUVL L 284, 31.10.2003, s. 1) a) Poiketen siitä, mitä direktiivin 1999/32/EY 3 artiklan 1 kohdassa säädetään, raskaiden polttoöljyjen rikkipitoisuutta koskevia vaatimuksia ei sovelleta Bulgariassa ennen 31 päivää joulukuuta 2011 paikalliskäytössä. Kyseisellä siirtymäkaudella rikkipitoisuus ei saa olla suurempi kuin 3,00 painoprosenttia; b) Poiketen siitä, mitä direktiivin 1999/32/EY 4 artiklan 1 kohdassa säädetään, kaasuöljyjen rikkipitoisuutta koskevia vaatimuksia ei sovelleta Bulgariassa ennen 31 päivää joulukuuta 2009 paikalliskäytössä. Kyseisellä siirtymäkaudella rikkipitoisuus ei saa olla suurempi kuin 0,20 painoprosenttia. --------------------------------------------------